Rossiyaliklar 2015-yili valyuta xarid qilishni ikki barobar kamaytirdi

Rossiyada 2015-yili jismoniy shaxslar tomonidan dollar ekvivalentida 36,2 milliard dollarlik valyuta sotib olingan bo‘lib, bu aholi tomonidan 70,7 milliard dollarlik valyuta sotib olingan 2014-yilga nisbatan deyarli ikki barobar past ko‘rsatkich hisoblanadi. Bu haqda “Interfaks” xabar bermoqda.

O‘z navbatida, aholi tomonidan valyuta sotish hajmi ham o‘tgan yili 2014-yilga nisbatan 20 foizga — 30,5 milliardan 24,4 milliard dollargacha kamaygan.
Natijada valyuta xarid qilish hajmining sotish hajmiga qaraganda ziyodligi (toza xarid) 2015-yili undan oldingi yilga nisbatan 3,4 barobar kam bo‘ldi (tegishli ravishda 11,8 va 40,2 milliard dollar).